**3. melléklet: Megtart a víz**

**A) Vízgömb**

5 Ft-os pénzérmére szemcseppentővel óvatosan cseppenként cseppentsetek vizet és figyeljétek meg az érmén növekedő „vízgömböt”!

**B) Elsüllyed?**

1. A fizikai kísérletekhez használatos műanyag kádba töltsetek vizet!

2. Dobjatok a vízbe különböző fémtárgyakat: tű, gemkapocs, szög!

3. Figyeljétek meg a tárgyak elsüllyedését, jegyzeteljetek!

A tárgyakat rá tudjátok-e tenni a vízre úgy, hogy fent maradnak a felszínén?

Javaslatok:

* Ez lehetséges egy L alakúra meghajlított gemkapocs segítségével, amelynek vízszintes ágára helyezitek a másik gemkapcsot, és ezt merítek be lassan a vízbe. Fontos, hogy a víz felszínére helyezendő gemkapocs száraz legyen!
* Egy papírtörlő-darabkára helyezve az apró tárgyakat, amelyet annak átázása után óvatosan lenyomtok, azok fent maradnak.

*A felvételeket Sarkadi Ferenc készítette.*

Gemkapocs vízfelszínre helyezése egy másik segítségével

 

Gemkapocs vízfelszínre helyezése papírtörlődarab segítségével

 

Vízfelszínen maradó gemkapocs az elmerült papírtörlővel



**C) Mosogatószer a vízen**

1. A tányérba töltsetek vizet!

2. Szórjatok a vízbe szárított majoránnát!

3. A tál közepébe fültisztító pálcika segítségével óvatosan csöppentsetek egy kevés mosogatószert!

4. Figyeljétek meg a majoránna viselkedését, jegyzeteljetek!

**D) Alufólia hajó**

1. A tányérba töltsetek vizet!

2. Alufóliából vágjatok ki egy „hajó” alakú darabot!

3. Tegyétek a fóliát a víz felszínére!

4. Csöppentsetek mosogatószert a hajó mögé!

5. Figyeljétek meg a hajó viselkedését, jegyzeteljetek!

